Robert Abkorovits

#élni_érdemes

Copyright © Robert Abkorovits

Hungarian edition © Soraya Kiadó

Szerkesztés: Szabó Rita

Korrektúra és tördelés: Vasi Csaba

Borítóterv: Robert Abkorovits

ISBN: 978-615-6583-21-5

Elektronikus kiadvány

Soraya Kiadó, Farmos, 2024

Felelős kiadó: Vasiné Szabó Rita

Elérhetőségek:

info@sorayakiado.com

www.sorayakiado.com

facebook.com/sorayakiado

instagram.com/soraya.kiado

youtube.com/@sorayakiado

contact@robertabkorovits.com

www.robertabkorovits.com

facebook.com/robertabkorovitscoach

instagram.com/robertabkorovits_nlpcoach

https://www.tiktok.com/@robertabkorovits

"Nem láttam még senkit, aki olyan keményen harcolna saját magával, nem találkoztam senkivel, aki jobban vágyna a változásra, mint Robert, és abban a pillanatban, amikor segítettem neki megérteni, milyen nagy lehet, felszállt; éppen úgy, mint az a repülőgép, amiben most én ülök és ezeket a sorokat írom. Most már biztos vagyok benne, hogy képes segíteni bárkinek felszállni, mert ő maga is ezt tette.

Ez a könyv tökéletes példa arra, hogyan lehet egy emberben rejlő lehetőségeket valóra váltani a tehetségek felszínre hozásával, és azokat céltudatosan felhasználni a kitűzött célok elérése érdekében."

Valer Dura

Business & Executive Coach

"Ez a könyv egy inspiráló és motiváló forrás azoknak, akik arra vágynak, hogy életüket rendkívüli utazássá alakítsák át az önismeret és az önfejlesztés terén. Mély és lebilincselő tartalmával segít nekünk, hogy megszabaduljunk a múltunk korlátaitól, és olyanná formálhassuk saját valóságunkat, amely az egyensúly és a kívánt beteljesülés felé vezet minket az élet minden területén. Tökéletes útmutató azok számára, akik eltökéltek abban, hogy átlépjenek a saját határaikon, kövessék álmaikat és valósítsák meg vágyaikat egy személyes és autentikus önfejlesztési folyamat révén.

Kötelező olvasmány mindazok számára, akik értelmes és kimagasló eredményekkel teli életet akarnak élni. Gratulálok Robertnek ezért a csodálatos könyvért, melyet nagy szeretettel ajánlok!"

Vasile Lup

Románia elsőszámú motivációs előadója

“Robert könyve lenyűgözően olvasmányos “Hős útja”történet a személyes bukástól a kalandra híváson át a megteremtett sikerig. Nagyon sokan magukra fognak ismerni, nagyon sokaknak fog segíteni.”

Szalay Ádám

extelevíziós, kommunikációs szakértő

Tartalom

Bevezető

Ki voltam, ki vagyok én?

A vonzás törvénye a gyakorlatban

Az áldozat és a siker

A hit és az emberi lélek

A karma és az áldozatszerep

Az „önmegoldás”

A jutalom

Önazonosság

A testi, lelki, anyagi és kapcsolati egyensúly

Tényezők és erőforrások a célok eléréséhez

Becsületes "ÉS" könnyű élet...

Istennel vagy nélküle?

Először gyökereket erősíts, aztán akarj szüretelni...

A siker

A problémák

Éld a saját életed!

Életünk legrombolóbb tulajdonságai a félelmeink!

Az esztelen költekezés, szegény mentalitás

Az elfogadás fontossága

Köszönetnyilvánítás

Könyvajánló

Bevezető

Üdvözöllek az első könyvemben, mely azért született, hogy utat mutasson neked, kedves olvasóm, minden elakadásodra. Szeretném, hogy tudd, nagyon büszke vagyok rád azért, mert időt szánsz a fejlődésre, és megteszed azt az áldozatot, amely nélkül nincs siker!

A nevem Robert Abkorovits, Transzformációs NLP Master coach, illetve motivációs tréner vagyok.

És most biztosan megkérdeznéd, hogy pontosan mit is jelent a Transzformációs NLP coach?

Ahhoz, hogy megértsd, mit csinál egy transzformációs NLP coach, először ismertetem veled az NLP (Neuro-lingvisztikai programozás) fogalmát.

Ígérem, egyszerűbb, mint gondolnád!

Az NLP egy olyan pszichológiai módszer, amely az emberi viselkedés és gondolkodás mintáit tanulmányozza, és arra törekszik, hogy hatékony eszközöket nyújtson az ember számára a személyes fejlődés és változás eléréséhez.

Transzformációs NLP Master coach-ként ennek a megközelítésnek az alkalmazásával segítek az embereknek az életük különböző területein. Például a karrierjükben, kapcsolataikban vagy érzelmi állapotukban bekövetkező változásokért és az elakadásaik feloldásáért. A coaching ülések során segítek az ügyfeleknek felfedezni, illetve megérteni a gondolkodási, valamint viselkedési mintáikat, és természetesen segítek azok megváltoztatásában vagy átstrukturálásában. Hiszen ezek a tényezők azok, melyek megakadályozzák őket a céljaik elérésében vagy a teljes potenciáljuk kibontakoztatásában.

Az NLP coach nem a problémákra összpontosít, hanem azok megoldására. Tehát az én feladatom, hogy segítsem az ügyfelet abban, hogy megtalálja azokat az erőforrásokat és képességeket, amelyek segítségével elérheti céljait, miközben támogatom őt az új, kívánt viselkedési és gondolkodási minták kialakításában.

Transzformációs NLP coach-ként nem csak tanácsadóként vagyok az ügyfeleim mellett, jelen vagyok partnerként és támogatóként is, így kisérem őket végig az útjukon. Biztonságos térben segítek nekik, hogy felfedezzék és kibontakoztassák a saját belső erőforrásaikat, miközben támogatom őket az önelfogadásban és az önkifejezésben.

Összességében nézve egy olyan szakember vagyok, aki segít az embereknek felfedezni és kiaknázni a belső erőforrásaikat, és támogatja őket az életük különböző területein bekövetkező pozitív változások elérésében. Ez egy olyan utazás, amely segít a saját potenciálod teljes kibontakoztatásában és az életed teljességének elérésében.

Pontosan ezért lett a kedvenc mottóm a következő:

„Változtasd meg a gondolataidat, és megváltozik az életed!”

Azonban hadd osszak meg veled egy kis titkot: ez a pozíció nem mindig volt az enyém. Ez a könyv azért jött létre, hogy átadjam neked az életem tapasztalatait, amelyeket az elmúlt közel húsz év önismerete, önképzése és fejlődése terén szereztem. Célom az, hogy segítsek neked elkerülni azokat a hibákat, amelyekbe én beleestem. Ez a könyv nem csupán válaszokat kínál a kérdéseidre, hanem egyfajta kézikönyvként is szolgál, amely segít elvezetni téged az élet teljességéhez. Továbbá segítséget nyújt ahhoz is, hogyan tudod megteremteni a testi, lelki, anyagi és kapcsolati egyensúlyt. Így amikor lapozol benne, ne csak információkat találj, hanem egy tükörképet is önmagadról, amely segít rávezetni az élni érdemes életre. Legyen ez a könyv a társad a fejlődés útján, és az utazásod során mindig tudd, hogy nem vagy egyedül. Én mindig itt leszek neked, pontosan úgy, mint öreg mentorom, akiről a könyvben sokat fogsz olvasni. Szeretném, hogy tudd, nincs szándékomban megváltoztatni az életedet, csak abban az esetben, ha nyitottnak érzed magad a változásra. Büszke vagyok rád, hiszen ez a könyv a tanúbizonyság arra, hogy megtetted az első lépést az élni érdemes élet felé!

Fantasztikus felismeréseket kíván neked a te Élet-edződ, Robert.

Ki voltam, ki vagyok én?

Elvált szülők gyermeke, akinek megvolt az utcai bandázás, a hűtlenség, a csődbement házasság, a függőség, a depresszió, az éhezés, a hideg, a hazugság. S akinek mindezek után meglett a szerelem, az ébredés, a tudatosság és végül, de nem utolsósorban a teremtés ereje.

Már egészen kicsi koromtól vonzott az alkotás. Egy olyan elveszett művész voltam, aki a saját maga naivitásával folyton kilógott a sorból. Művészeti iskolába jártam, ahol először zongorázni, majd később képzőművészetet tanultam. Szerettem a gyermeki éveimet, és szerettem a társaság középpontjában lenni, mert ott éreztem jól magam. Most már tudom, hogy abban az időben csak figyelemre vágytam. Később, ha ezt a figyelmet a tehetségem miatt nem kaptam meg, kiharcoltam magamnak különböző kamaszkori módszerekkel.

Anyám egyedül nevelt minket, nem volt könnyű élete. Mondhatnám azt, hogy nem is volt élete. Annyira nem akart kudarcot vallani anyaként, hogy inkább két vagy három váltásban is dolgozott, csakhogy el tudjon tartani bennünket. Jó anya volt, mindent megtett értünk, aztán később a vallási fanatizmus valamiért kizökkentette ebből a szerepből, de erre majd később visszatérek.

Miután sikeresen leérettségiztem, elkezdtem keresni önmagam. Voltam sofőr, majd egy multinacionális cég telefonos asszisztense, később adatfeldolgozója, végül szépen lassan munkanélküli lúzerré avanzsálódtam.

Így hát a hozzám legközelebb álló – művészeti – pályára keveredtem, ahol „egyszer fent, egyszer lent” életet éltem.

Majd a húszas éveim végén, még mindig tartó művészetem – ami folyamatosan hanyatló anyagi válság határára kergetett, – végleg nyomot hagyott az életemben!

Napjainkban pedig boldog férj, két gyönyörű gyermek édesapja, és nem utolsósorban egy álmait kergető művész vagyok, aki bemutatja neked a hit, az elszántság és a tökösség erejének végkifejletét.

„A művészet első feladata, hogy megszépítse az életet.”

Nietzsche

Miután tanulmányaimat elvégeztem, hamar megnősültem, ezért már ott elbaltáztam az akkor kilátástalannak tűnő fiatalságomat. Abban az időben ugyan még nem, de most, így tíz év távlatából már tudom, hogy milyen következményekkel járt ez a döntésem.

"Igen, minden, amit most csinálsz, vagy nem csinálsz, befolyásolja későbbi életedet."

Az élet mindig kárpótol!

Az első házasságomból egy fantasztikus gyermekkel, ő a nagyobbik fiam, Mark.

És természetesen rengeteg tapasztalattal, melyekből tanulhattam volna – de nem tettem!

31 éves voltam, amikor kiléptem az akkori kapcsolatomból, bár ez a saját családom elvesztésével is járt… hiszen:

„csak te tudhatod igazán, hogy mi jó neked!”

Hogy miért léptem ki?

Ez egy igencsak hosszú történet, ám sokat tanulhatsz belőle, ezért szívesen elmesélem.

A fiatalkori házasságba sokszor azért menekül az ember, mert azt gondolja, majd ott megkapja azt a szeretetet, amelyre születése óta vágyik. Igazából nem panaszkodhatom, mert átlagos gyermekkorom volt. A szünidők javát a nagyszüleimnél töltöttük a testvéremmel. Ott minden szeretetet megkaptunk, amit egy gyermek kaphat, de sajnos nem alakult ki a családi kép, melyre minden gyermeknek szüksége van. Téves mintákat követve, az élet könnyelműségét tanultuk meg. Ezt mi sem bizonyítja jobban, mint a szüleim viszonya, melyet kizárólag édesanyám fanatikus, ókeresztény hitvallása tart össze egy papíron. Azért írom azt, hogy papíron, mert külön élnek. Soha nem értették meg egymást. Viták sokaságát éltük meg gyermekként. Emlékszem, sokszor sírva hívtuk fel nagymamámat, hogy jöjjön és csillapítsa le édesapámat mert féltünk, hogy nagyobb baj lesz. Bár testileg soha nem bántotta édesanyámat, de egymás lelkét és a miénkét annál inkább. Tehát a családi képünk: egy passzív-agresszív apa, egy folyton dolgozó anya. Ebből mi csak annyit tanultunk meg, hogy a férfi lusta és agresszív, a nő pedig dolgozik és rendez mindent.

Szeretném, hogy tudd, kedves olvasóm, ma már tudom, hogy a szülők csak annyit tudnak adni, mint amennyit nekik is megtanítottak az ő szüleik.

Nem okolom őket, hiszen a legnagyobb tudásuk szerint cselekedtek. Ezt azért mutattam be neked, hogy lásd, mennyire befolyásolja a gyermekkorban megtanult minta a felnőttkori énedet.

De térjünk vissza az én életemhez.

Az első házasságom egy elhamarkodott döntésnek az eredménye volt, pontosan úgy, mint annak idején a szüleimé. Hiszen minden gyorsan és meggondolatlanul történt.

Összeházasodtunk úgy, hogy semmilyen közös célunk nem volt... Az akkori párom nem volt felkészülve arra, hogy közös gyermekünk legyen, de én ragaszkodtam hozzá. Megjegyzem, én sem voltam felkészülve erre.

Mindössze azért ragaszkodtam ennyire ehhez, hogy biztonságban érezzem magam, és természetesen azért is, hogy eleget tegyek a családi mintának, miszerint házasság után jöhet a gyerek. Aztán egyre nehezebbé vált minden. Az anyagiakkal akkor sem voltam a legjobb viszonyban. A fiatal, tapasztalatlan énünk, a barátok, a környezet, a családi minták, mind-mind ellentétes világszemléletről tettek tanúbizonyságot. A feleségem és én is különböző családi mintákat cipeltünk, amit belevittünk a házasságunkba, ezért egyre nehezebben találtuk meg a közös hangot. Ráadásul a gyermek születése nagyobb felelősséget követelt, ezért én bizonyítani akartam, hogy meg tudom csinálni, de valahogy mindig üvegplafonba ütköztem.

Szépen lassan építettem a karrieremet, mint képzőművész, illetve festészettanár. Levettem a fókuszt a családomról, és a szeretetemet kizárólag a gyermekemre fordítottam a párom helyett, majd felelősséget nem vállalva elkezdtem megélni a fiatal éveimet úgy, mintha egyedülálló lennék. Természetesen a vallási hovatartozás és a keresztény nevelés soha nem vezetett hűtlenségig, de egy éles pengén táncolva, tudat alatt kerestem azt az embert, aki olyannak fog szeretni, amilyen vagyok. Amíg én ezzel voltam elfoglalva, na meg persze a művészi léttel, a – mindig féltékeny – párom az egyik legjobb barátomban találta meg a szerelem fogalmát. Mindezt úgy, hogy közben folyamatosan féltékenységi jelenetekben találtam magam, természetesen mit sem sejtve az ő titkos kapcsolatukról.

Abban a pillanatban, amikor megtudtam a közel 4 éves viszonyt, teljesen összetört a lelkem... Azt súgta a megtanult minta, hogy ilyenkor ezt kell csinálni. Alkohol, bulik, kamubarátok, pénzköltés, és minden, ami a teljes bukáshoz kell.

Három évig próbáltam helyreállítani a házasságunkat. Együtt voltunk úgy, hogy közben nekik viszonyuk volt. Igen, tudtam róla, és mégis igyekeztem rendbe hozni a kapcsolatunkat a gyerek miatt, az egyházi hovatartozás miatt, és azért, mert elvált szülők gyermekeként folyton azt hajtogattam, hogy én biztosan nem válok majd el. Persze még ezer olcsó kifogás is volt mindezek mellett, melyeket te is előszeretettel használsz, kedves olvasóm, amikor félsz az újtól. Aztán egy napon, az egyik pillanatban még két kedves barátommal iszogattunk, és sajnáltuk az én életemet – megjegyezném, hogy az egyik közülük egy katolikus pap volt, kiben azóta óriásit csalódtam –, a másikban pedig az ágyamban találtam magam nyakig betakarózva, sajgó fejjel, borzasztó gyomorégéssel, és persze volt ott más is, amit hidd el, nem szeretnél tudni…

Az ébredés utáni első utam a szinten kedves barátomhoz, a WC kagylóhoz vezetett. Ezután a bérház nappalijában üldögéltem, közben láttam magam kívülről, ahogyan csüngök egy kötélen, élettelen testem pedig szánalmasan néz felém. Borzasztóan nyomasztó érzés járt át, de ez természetesen csak egy rossz gondolat volt... Aztán rögtön jött egy öreg férfihang, mélyen a szívemből, mely azt mondta:

„Az élni érdemes élet a félelmeiden túl van!"

Az volt az a pillanat, mely erőt adott ahhoz, hogy végre kilépjek a toxikus kapcsolatból, és teljesen új, sikeres életet kezdjek.

Természetesen a siker mindenkinek mást jelent.

Számomra – a húszas éveimben –, a művészeti pályán elért nemzetközi eredmények jelentették ezt a fogalmat. Fontos megjegyeznem, hogy ebben a hivatásban is az ismeretség hozza el igazán azt a pluszt, amivel megkülönböztethető lesz a művész a többi társától.

Ehhez borzasztó nehéz utat kell végigvezekelni, hiszen ismeretség és anyagi háttér nélkül sajnos szinte lehetetlen elérni a sikert. Mondom, "szinte" lehetetlen... 8 év távlatából most már tudom, és ha nagyon őszinte akarok lenni magamhoz, akkor is pontosan tudtam, hogy:

„NEM LÉTEZIK LEHETETLEN, CSAK TEHETETLEN!”

Tehát, tehetetlen voltam!

Motivációs előadók, filozófusok és pszichológusok könyveit bújtam közel 7 éven keresztül. Biztosítalak téged arról, hogy mindent bevetettem annak érdekében, hogy elérjem a célom, persze amit minimális anyagi háttérrel meg lehetett tenni. A hullámzó életem minden szakaszában tanultam valamit… de sajnos a siker még így, – lassan 15 év távlatából – sem érkezett meg.

Egy dolgot viszont megtanultam, mégpedig azt, hogy:

ÉN VAGYOK A FELELŐS!

Az egészben az a furcsa, hogy nem akartam feladni a kreatív munkát, hiszen tudtam, hogy bennem volt mind a tudás, mind pedig a tehetség ahhoz, hogy valóban naggyá váljak. És ha ez megtörténik, akkor beteljesítem azt az ígéretet, melyet magamnak tettem:

"Mindent megteszek a sikerért!"

Csak éppen azt nem határoztam meg, hogy milyen területen.

Eljátszadoztam a gondolattal, hogy mi lenne, ha segítenék másoknak, hogy hamarabb megtalálják hivatásukat, ne pazaroljanak el értékes éveket arra várva, hogy valami történjen anélkül, hogy bármilyen változtatást tennének a szánalmas életükben, és végül, de nem utolsósorban, hogy megtalálják a lelki békét.

De persze ezt a gondolatot hamar el is hessegettem, hiszen a belső félelem sikeresen lebeszélt erről a lépésemről.

De lássuk csak, mit is jelent a siker?

A siker egy olyan fogalom, amely mindenkinek mást jelent, de az érzést, melyet hozzá társítunk, az ugyanaz.

Általában a siker azt jelenti, hogy elérünk valamilyen kitűzött célt vagy vágyott eredményt az életünk különböző területein. Azonban a siker meghatározása személyes értékrendünk, céljaink és elvárásaink alapján történik.

A sikerhez figyelned kell a szíved hangjára, hiszen az érzelmi intelligencia mutatja meg neked a sikeres életet, általában félelmek és kihívások bőrébe burkolva. De tudnod kell, hogy minden élethelyzet tartogat lehetőségeket is.

Egy bölcs tanítóm mondta egyszer:

„Minden rosszban ott szunnyad, egy vele egyenértékű jó is, ha képesek vagyunk felfedezni!”

Siker lehet az anyagi jólét elérése, például magas fizetésű munka vagy gazdag életmód. Mások számára a siker személyes boldogságot és kiegyensúlyozott életet jelenthet. Az egészség és az életminőség javulása is lehet siker, különösen azoknak, akik egészségi problémákkal küzdöttek. Lehet az is siker, amikor elérjük a szakmai vagy személyes célokat, például diplomát szerzünk, sikeres vállalkozást építünk, vagy egy fontos projektet valósítunk meg. Ugyanakkor a sikert nem mindig kell nagy dolgokhoz kötni; apró, mindennapi eredmények is nyújthatnak sikerélményt.

Szeretném, hogy tudd, a sikernek nincs egyetlen univerzális definíciója, és mindenki számára más és más lehet. A siker megtalálása és megvalósítása az egyéni értékek és vágyak függvénye, és ez az élet különböző szakaszaiban változhat. Az is lényeges, hogy a siker eléréséhez hosszú távú kitartás, munka és kompromisszumok is szükségesek, nem lehetsz egyszerre sikeres ember, és régi mintákat cipelő kanapéhős.

Az "élni érdemes élet" legfontosabb aspektusa véleményem szerint mindig a testi, lelki, anyagi és kapcsolati egyensúly.

Ha neked az autentikusság vagy a kicsiny tanya – romantikus tóra nyíló terasszal, meleg kandallóval és szeretetteljes családdal – adja meg a siker érzését, akkor szeretném, hogy tudd, minden lehetőséged megvan arra, hogy megteremtsd magadnak.

De ha ettől nagyobb luxusra vágysz, arra is minden eszközöd megvan. Még akkor is, ha most ebben a pillanatban azt gondolod: Robert, ez lehetetlen...

„A siker nem abban mutatkozik, hogy soha nem esünk el, hanem abban, hogy minden bukásból erőt merítve folytatjuk az úton, amit kitűztünk magunk elé."

Foggal körömmel ragaszkodtam az elveimhez és az önfejlesztésem rögös útjához. Ezért egy olyan utat kerestem, mely elvezet saját magamhoz.